
INAUGURALE 

DE 

DYSPEPSIA. 


PRAEFANDA. 

Omnium  utique  animantium,  quibus  luce  frui  de¬ 
dit  Creator,  homo  perfectissimus  existit.  Com¬ 
modis  quotcunque  his  competunt,  potitur  ille; 
animum  vero  sublimem  fereque  divinum,  insuper 
nactus  est.  Homini  nulla  non  munera  naturae 
subserviunt;  frustra  autem  dedit  alma  rerum  pa¬ 
rens,  ni  usui  quem  vellet  ipsa,  gratus  adhibeat. 
Prospera  valetudo,  qua  nihil  mortalibus  praestabi¬ 
lius  datur,  exercitatione  et  victu  idoneo  sola  est 

conservanda  :  sed  periculosis  luxuriae  illecebris  ir¬ 
retiti,  morbis  implicantur,  multique  flore  etiam  ae¬ 
tatis  ante  diem  cadunt. 

Hujus  rei  miserum  praestant  exemplum  dyspep- 
tici,  quibus  malum,  si  minus  lethale,  tamen  sae¬ 
pius  occurrit,  atque  cohortem  graviorum  malorum 
secum  ducit.  Ingens  autem  consensum  inter  par¬ 
tes  etiam  distentissimas  existit :  nec  mirari  debe¬ 
mus,  si  organa  quam  remotissima  ex  ventriculo 
vitiato,  morbo  plectantur. 


DE  DYSPEPSIA. 

DE  INDICIIS. 

Dyspepsia  morbi  genus  est  a  Culleno  illustris¬ 
simo  primum  accurate  definitum  :  propter  quod 
maximam  quidem  laudem  meretur.  His  descrip¬ 
sit  verbis. 

“Anorexia,  nausea,  vomitus,  inflatio,  ructus,  ru- 
“  minatio,  cardialgia,  gastrodynia :  pauciora  sal- 
“  tem  vel  plura  horum  simul  concurrentia,  plerum- 
“  que  cum  alvo  adstricta,  et  sine  alio  vel  ventriculi 
“  ipsius  vel  aliarum  partium  morbo.” 

Dyspepsia  nec  aetati,  nec  sexui,  nec  tempera¬ 
mento  parcit;  adultos  tamen  quam  impuberes,  ma¬ 
res  quam  foeminas  potius  adoritur:  quidam  ad 
hunc  morbum  procliviores  nati  sunt,  quem  hisce 
signis  designari  existimo. 

Languor,  lassitudo,  omni  tempore,  plerumque 
tamen  paucis  post  cibum  primum  horis,  accedunt. 
Sensus  isti  morbosi  subito  admodum  superveni¬ 
unt,  cum  surorum  doloribus  saepe  per  femora  sur- 
gentibus,  fatigationem  referentibus.  Inde  exerci¬ 
tationis  tam  mentis  quam  corporis  aversatio  odi¬ 
umque  :  sic  ut  aeger,  ni  excitatus  fuerit,  horas  ali¬ 
quot  eodem  situ  jacebit.  Praecordiorum  proxime, 

vel  horas  aliquot  post  cibum  anxietas,  faucium 
angustia,  globus  contra  costam  primam,  eructatio 
nidorosa  cibum  hesternum  olens,  nec  raro  flatu 
comitata :  nausea,  aliquando  vomitus  materiae  vi¬ 
ridis,  qua  evadente,  os  faucesque  sensum  quasi  ac¬ 
rimonia  ejus  urerentur,  edunt.  Nonnunquam  vo¬ 
mitus  niger  est  a  vasis  ventriculi  ruptis,  aut  vas¬ 
culorum  minimorum  diapedesi,  sed  saepius  a  Scir¬ 
rho  Pylori. 

Anorexia  nonnunquam  adest,  sed  saepe  cibi  ap¬ 
petitus  augetur,  nec  unquam  ex  hominis  arbitrio 
saturatur.  Aeger  nonnunquam  fit  pinguis,  sed 
saepius  marcescit.  Post  cibum  oppressio  est,  cum 
sensu  distentionis  et  doloris  per  totam  regionem 
epigastricam,  atque  dolor  crucians  saepe  in  ventri¬ 
culo  ipso  percipitur.  Nonnullis  sitis  urgentissima 
est,  in  aliis  huic  contrarium,  muco  viscido  saliva¬ 
que  in  os  profusa  succumque  gastricum  vitiatum 
indicante.  Saepe  dolor  capitis  valde  molestus,  ut 
in  oculi  globo  aut  una  quavis  capitis  parte  :  alias 
raptim  succedit,  dolores  quasi  repentes  per  omne 
corpus  percipiuntur :  musculorum  orbitae  spasmi, 
atque  sensus  palpebrarum  gravis.  Hi  sensus  ad 

cutem  pertinere  apparent,  nec  raro  dimidium  tan¬ 
tam  corporis  afficiunt. 

Inflatio ,  seu  ponderis  vel  duritiae  sensus  in  re¬ 
gione  epigastrica  quae  saepe  pressa  dolet :  ven- 
triculus  ardore  quodam  afficitur.  Hepatis  lum¬ 
borumque  dolores  matutini  saepe  gasis  parvulo 
extricato  sublevantur.  Dolores  saepe  in  thorace 
eodem  tempore  ac  in  abdomine,  etiamque  in  hu¬ 
meris  percipiuntur.  Pulsus  interdiu  plerumque 
parum  regularis,  intermittens,  quod  cibi  parum 
concocti  fere  signum  vulgatissimum  est.  Inter¬ 
dum  palpitatio  cordis  adest,  aortae  in  regione  epi¬ 
gastrica  pulsatio,  aeque  ac  congestiones  manuum- 
ve  pedumve  calores,  faciei  rubores,  saepe  unius  la¬ 
teris  :  exanthemata. 

Alvus  plerumque  ad  stricta,  faeces  durae  \  atque 
medicamentis  excitatae  faetidae,  parum  naturales 
sunt.  Nonnunquam  vero  diarrhoea,  cum  aucto 
rei  stercoraceae  profluvio  ad  dysenteriam  tenden¬ 
te,  sapor  oris  pravus,  mane  praesertim,  spiritus  foe¬ 
tidus  calidusque  :  lingua  sicca,  striata  per  medium 
usque  ad  apicem.  Secretio  materiae  flavae  a  ton¬ 
sillis  quoque  adesse  apparet,  cujus  odor  ingratissi¬ 
me  foetidus  est.  Linguae  species  aliquando  in- 

terdiu  sanissima  est :  mane  autem  tam  sordibus 
onusta  ut  radicula  opus  sit.  Si  irritatio  nervosa 
magna  sit,  lingua  nonnunquam  aspectum  spumo¬ 
sum  exhibet,  cutis  arida  et  natura  calidior.  Ali- 
quando  sudor  frigidus  viscidusque  cutem  occupat, 
aut  aeger  moleste  alternatim  friget  caletque.  Cu¬ 
tis  post  cibum  lubescit :  pruritque  post  cibum  sti¬ 
mulantem.  Exercitatio  levissima  vel  caloris  aug¬ 
mentum  sudorem  profusum  provocat.  Interdum 
post  multam  querelam  spiritumque  noctu  sterten¬ 
tem,  sudor  copiosus  evadit,  molestiasque  aufert, 
quo  facto  aeger  somno  recreante  fruitur.  Dys¬ 
pepsia  saepe  auctam  muci  secretionem  e  bronchiis 
pulmonum, tussim  dolentissimam, doloremque  pec¬ 
toris  dextri,  comitante  nonnunquam,  praesertim 

post  cibum,  nausea  vomituque,  excitat.  Urina  a- 

✓ 

trior  est,  nonnunquam  parca,  et  natura  gravior: 
aliis  copiosa,  pallida,  valde  diluta,  cum  excernitur 
multa  mobilitate  atque  irritatione,  sed  sine  dysu¬ 
ria  :  aliquando  aquam  creta  imbutam,  aliquando 
roseum  colorem  simulat.  Celeriter  putrescit,  tan- 
no  praecipitat  quoddam  copiose. 

Morbo  progrediente,  vertigo,  caligo,  rerum  ve 
obtutus  instabilis,  dum  mane  expergiscitur  homo, 

muscae  volitantes,  tinnitus  aurium,  surditas,  ali¬ 
quando  sensus  pulsationis  cum  rubore  faciei :  nec- 
non  plenitudinis  membranae  narium  mucosae. 
Haec  pulsatio  quoque  percipitur  cum  facies  palli- 

i 

da  est,  hinc  affectio  cutis  nervosa  esse  creditur. 

Nullus  morbus  animum  magis  afficit :  atque  no¬ 
tiones  meticulosae  somnum  etiam  infestant.  Som¬ 
nia  ideo  horrida  sunt,  aegrum  irritant  cum  vehe- 
mentissima  palpitatione,  post  pauca  momenta  qui¬ 
etura,  excitant.  Incubus, tremores,  posteaque  spas¬ 
mata  crurum  subinde  apparent.  Proclivitas  ad 
somnum  minuitur,  aut  si  post  prandium  quies  ob¬ 
repat,  aeger  subito  excitatur.  Noctes  inquietae, 
homo  non  somno  recreatus.  Hyspepticos  aegros 
pinguiores  vidi,  sed  in  gravioribus  exemplis,  cor¬ 
poris  habitus  fere  laeditur,  aegerque  fit  pallidus, 

✓ 

debilis,  flaccidus,  aliquando  extenuatus,  vultus 
languidior  magisque  anxius  apparet,  et  animus 
fit  morosus,  timidulus,  vitaeque  despondens. 
Sanguis  fit  morbide  tenax,  genarum  rubor  evan¬ 
escit,  facies  collapsa  est :  labia  roseo  tinctu  suo 
privantur,  oculi  fiunt  languidi  gravesque.  Spi¬ 
randi  difficultas  est.  Dyspepsia  raro  huc  perve¬ 
nit  usque,  quin  alios  prius  morbos  generaverit,  ve- 

luti  scirrhum  pylori,  hydropem,  febrem  hecticam, 
aliaque.  Scirrhus  tamen  saepe  in  hepate  prius¬ 
quam  in  ventriculo,  apparet,  sed  de  his  Dyspepsiae 
sequelis  agere  minime  consilium  est. 

DE  CAUSIS. 

Dyspepsia  plerumque  inter  luxuriosos  apparere 
dicitur,  plebem  vero  infimam  rarius  occupare  ; 
quod  certe  ad  diversos  victus,  exercitationes,  vi¬ 
taeque  rationes  referri  debet,  si  modo  verum  sit, 
nonnulli  enim  vehementer  suspicantur» 

DE  CAUSA  PROXIMA. 

Haec  fere  fibrarum  ventriculi  imbecillitas  ha¬ 
betur  ;  alii  vero  succum  gastricum  depravatum, 
nec  ideo  cibum  ut  oportet,  solventem  esse  cre¬ 
dunt.  Nonnulli  nuper  vitiatas  secretiones,  ut  mu¬ 
cum  vel  gasia  quaedam  omnia  mala  excitare  cre¬ 
diderunt. 

DE  CAUSIS  REMOTIS. 

Ex  causis  remotis  quaedam  protinus  ventricu¬ 
lum  ipsum,  quaedam  vero  totum  corpus,  vel  etiam 

partes  ejus  aliquas  afficiunt :  ex  quo  tamen  ven¬ 
triculus  demum  et  praecipue  laeditur. 

1.  CAUSAE  IN  VENTRICULUM  IPSUM 
AGENTES. 

Sedantia ,  thea . — Doctissimus  Lettsom  theam 
sedare  atque  debilitare,  atque  in  nonnullis  imbe¬ 
cillis  nauseam  vomitumque  inducere,  edocuit. 
Plerumque  tamen,  adeo  parce  sumitur  ut  nihil 
nocere  possit. 

Choava  eosdem  fere  ac  thea  effectus,  nisi  quod 
minus  adstringat,  plus  stimulet,  praesertim  ven- 

3  m 

triculum,  edit. 

Nicotiana  Tabacum  vehementer  torpescit,  ideo- 
que  ventriculo  nocet,  genus  nervosum  perturbat, 
salivam  crebro  fluere  cogit,  quae  res,  propter  u- 
sum  ejus  in  cibi  concoctione,  ventriculum  magno¬ 
pere  laedit. 

Liquores  spirituosi . —  His  assueti  fere  semper 
plus  minus  Dyspepsia  laborant.  Gregorius  in¬ 
clytus  auctor  est,  ex  dyspepticis  Edinburgenis,  no¬ 
vemdecim  ex  viginti  liquoribus  distillatis  malum 
debere  :  hi  enim  ventriculum  excitant,  animum 
exhilarant,  curam  fugant.  Effectus  eheu !  ipse 

fugacissimus— cito  languor  et  debilitas  succedunt; 
ventriculus  infirmatur,  hepatis  munera  turbantur  : 
viscerum  obstructio  formatur,  Genus  nervosum 
prae  omnibus  afficitur,  tremores  et  similia  indu¬ 
cens,  sic  corporis  vires  labefactant,  facultates  im¬ 
minuunt  ;  et  ad  mala  nunquam  vincenda  aut  su¬ 
peranda  perducunt. 

Aromatica ,  ventriculum  stimulant,  infimi antque 
cibo  saporem  gratum  impertiunt,  nimiaque  copia 
devorari  sic  alliciunt»  Cardiam  excitare  credun¬ 
tur  ideoque  motum  ejus  inversum,  ructum  et  si¬ 
milia  inducunt. 

Opium  prudenter  adhibitum  auxilium  certe 
omnium  quae  habemus  utilissimum  atque  effica- 
cissimum  est.  Cum  tamen  intempestive  aut  usu 
non  concesso  usurpatur,  venenum  fit  lethale,  om¬ 
nia  quae  liquores  ardentes  subsequi  solent  effecta 
inducens,  scilicet  corporis  marcorem,  fatuitatem, 
stuporem,  delirium  tremens.  Intestinorum  vero 
actionem  fere  omnino  suspendit.  Opii  voraces, 
languorem  maximum,  debilitatemque  ante  dosin 
experiuntur  :  liac  autem  sumpta  spiritus  exhilar¬ 
antur  ;  atque  maxima  supervenit  serenitas  ;  quae 
nihilominus  fugacissima  est,  brevique  aeger  ad 

statum  pristinum  praecipitatur,  donec  venenum 
repetatur. 

Acescentia ,  quippe  quae  ad  fermentationem  pro¬ 
na  sint,  a  succo  gastrico  (quin)  ad  acetosam  per¬ 
gant  non  prohibentur.  Talia  sunt,  lactuca  sativa, 
raphanus  rusticanus,  napus,  aut  olera  semicocta 

veluti  cucumis,  solanum  tuberosum,  et  similia. 

-  % 

Sunt  qui  fructus  maturos  capere  sine  molestia  ob 
acorem  nequeant,  atque  vinum  propter  hanc  cau¬ 
sam  talibus  fere  nocet. 

Satietas . — Ventriculi  fibrae  haud  secus  ac  aliae 
musculosae,  contractiles  sunt :  sin  vero  ultra  cer¬ 
tum  limitem  tensae  fuerint,  infirmantur,  neque  am¬ 
plius  alimenta  concocta  in  alvum  depellere  valent. 
Quae  aequo  diutius  ibi  retenta,  fermentescunt  ruc¬ 
tum,  nauseam,  vomitum ;  uno  verbo  Dyspepsiam 
cum  sequelis  ejus  inducentia.  Hinc  cur  divites 
quam  pauperes  saepius  afficiantur,  facile  videas. 

Vomitus  frequens ,  sive  sponte,  sive  arte  excitus, 
Dyspepsiam  saepe  inducit.  Infirmat  ventriculum, 
concoctionem  impedit ;  “  Vires  quoque  exhaurit, 
et  nimiam  sanguinis  in  capite  congestionem,  vel 
ad  id  forsitan  derivationem  facit.” 

Sputum  salivae  frequens,  ut  supra  diximus,  qua¬ 
cunque  causa  inductum,  utpote  fluidum  excremen- 
titium,  semper  nocet. 

v 

2.  CAUSAE  IN  CORPUS  PRIMUM,  DEIN 
VENTRICULUM  AGENTES. 

Vita  sedentaria . — Exercitatio  modica  corporis 
muneribus  rite  peragendis  omnino  necessaria  ap¬ 
paret.  Hac  igitur  subducta,  pallor,  languor,  alvi 
torpor,  Dyspepsia  superveniunt :  studiosos  lucu- 
lentissimoque  ingenio  praeditos  saepe  occupantia. 
His  enim  scientiam  prosequentibus,  dies  nimis 
curta  videtur,  et  noctem  quoque  huic  adjiciunt : 
atque  abaco  fere  assidentes  vel  potius  procumben¬ 
tes,  mala  sedulitatis  suae  posita  exaugerit.  Studii 
materiam  variare  minus  nocentem  reddit. 

Animi  motus .  —  Metus,  dolor,  anxietas,  saepe 
momento  appetitum  cibi  auferunt ;  si  plene  sum¬ 
ptus  sit  cibus  ante  eosdem  inductos,  tum,  concoc¬ 
tio  prava  aut  nulla,  nausea,  vomitus,  excitantur, 
quae  saepe  repetita  Dyspepsiam  inducunt.  Anxi¬ 
etas  vehemens  quoque,  morbum  focillat.  Verbi 
causa,  si  aliquis  malo  suo  nimis  familiaris  factus 
sit,  anxietas  de  salute  propria  curationem  multum 

retardabit.  Moestitia  diutina  Dyspepsiam  lon¬ 
gam  saepe  inducet,  secretionem  que  succi  gas¬ 
trici  vitiabit ;  ut  faucium  siccitas  tales  affectus 
comitans  clare  ostendit.  Dolor,  metus  et  similia 
urinam  augent,  simulque,  probabile  est,  vitiant. 

Libido. —Venus  immodica  genus  nervosum  in¬ 
signiter  afficit,  maciem,  languorem,  hebetudinem, 
capitis  dolorem  et  vertiginem,  cum  omnibus  sig¬ 
nis  ventriculi  perturbati  inducit. 

Aer  humidas . — Aer  humidus  corpus  relaxat ; 
Dyspepsiam  infert ;  quod  his  ostenditur  aegris 
plus  hyeme  quam  aestate  laborantibus.  Nonnulli 
aeris  hujus  injuriam  protinus  sentiunt ;  alii  non 
nisi  post  hebdomadas  vel  menses  aliquos.  Prae¬ 
ter  malum  quod  ventriculo  infert,  motum  humo¬ 
rum  languidiorem  efficit ;  cutis  sudorem  potenter 
supprimit. 

Dyspepsia  aliquando  pendere  videtur,  a  pri¬ 
maria  quadam  et  liaereditaria  proclivitate. 

SIGNORUM  RATIO. 

A?iorexia. — Haec  minime  universa  est ;  nihilo¬ 
minus  optanda  potius  quam  deprecanda.  Si  vero , 
appetitus  cibi  restet,  aegrum,  verisimile  est,  ma- 

lum  edendo  aggravaturum  esse;  a  fibris  ventri¬ 
culi  debilitatis,  succoque  gastrico  maligne  se¬ 
creto  pendet ;  adeoque  nuncius  ingratus  vel  quid¬ 
vis  genus  nervosum  male  afficiens  momento  in¬ 
ducit. 

Nausea  et  vomitus ,  ab  eadem  causa  provenien¬ 
tes  gradu  tantum  differunt.  Provocantur  acridis 
in  ventriculo,  generis  nervosi,  vel  animi  affectibus, 
ventriculo  ipso  nimis  irritabili,  ut  in  Dyspepsia 
fere  occurrit. 

Flatus . — Multum  aeris,  plus  solito  acidi  carbon- 
ici  habentis  inter  pravam  concoctionem  fermen¬ 
tando  extricatur.  Hoc  ventriculum  distendit  et 
irritat,  actionem  ejus  inversam  magis  quam  gas 
expellere  necessarium  est,  ciet,  atque  hac  ratione 
cibi  quoque  nonnihil  ejicitur,  saporem  acidum  ore 
efficiens,  ructumque,  ut  vocatur  constituens. 

Ruminatio.— Actio  voluntaria,  et  quasi  vomitus 
alter  existit,  cum  cibi  secunda  manducatione. 

Cardialgia ,  ab  acore  ventriculi  morbido,  sensum 
caloris  circa  cardiam  efficiente,  nec  raro  per  to¬ 
tum  aesophagum  serpente  exoritur.  Hinc  dilu¬ 
entia  et  absorbentia  sublevare  solent.  Aliquando 

bile  in  ventriculo  saepius  autem  gase  quodam  ut 
hydrogenio  carbureto  excitari  apparet. 

Gastrodynia . — Seu  dolor  rodens  acutusque  ven¬ 
triculi  actione  hujus  spasmodica  plerumque  indu¬ 
citur  ;  cui  conditioni  procliviorem  imbecillitas 
praevia  reddidisset.  Sed  acer  stomacho  collectus 
causa  frequentissima  habetur. 

Alvus  adstricta ,  propter  vim  fibrarum  laesam 
arrepit,  intestinis  scilicet  cum  ventriculo  consen¬ 
tientibus,  nec  bile,  suo  more,  auxilium  suum  ad¬ 
dente. 

Dyspnced ,  dyspeptici  saepe  laborant  propter 
stomachum  inflatum  et  distensum  septi  transversi 
descensum  impedientem. 

DIAGNOSIS. 

Dyspepsia  haud  bene  notata,  cum  hypochondri- 
asi,  hepatitide  vetusta,  scirrho  pylori,  atque  chlo- 
rosi  confundi  potest. 

Hypochondriasis  melancholicum, Dyspepsia  san¬ 
guineum  temperamentum  infestat.  Dyspepsia 
primam  juventutem  adoriens,  progrediente  aetate 
mitigatur,  sed  hypochondriasis  post  mediam  aeta¬ 
tem  incipiens,  cum  annis  ingravescit.  Dyspepti- 

cus  languidus  certe  tim  id  usque,  sed  hi  affectus  fu¬ 
gari  possunt ;  hypochondriaci  contra,  metus  atri¬ 
oris  notae  est,  mens  irritabilior,  sic  ut  levissima 
quaevis  mortis  utcunque  invisae  timorem  inferant. 
Dyspepsiae  indicia  nonnunquam  absunt,  aut  prae¬ 
sentia  leviora  existunt,  Dyspepsia  saepe  affectus 
symptomaticus,  hypochondriasis  semper  primarius 
est. 

Hepatitide  Chronica . — Alvus  modo  adstricta 
modo  fusa,  faecibus  argillam  referentibus.  Dolor 
praeterea  hypochondrii  dextri  summive  humeri, 
pressione  auctus,  febricula  saepe  nocturna,  oculi 
cutisque  flavi  hepatitidem  cum  adsunt  satis  super- 
que  denotant. 

Scirrhus  pylori ,  indicia  quidem  Dyspepsiae  ha¬ 
bet  omnia ;  nonnulla  tamen  sibi  propria.  Haec 
sunt  dolor,  circa  pylorum  lancinans,  acidis  acridis- 
que  exauctus,  abdominis  tumor,  extrinsecus  etiam 
in  macilento  percipiendus,  qui  nisi  adhaesionibus 
detineatur,  saepe  deorsum  ad  imum  ventrem,  nec 
raro  ad  latus  sinistrum,  infra  umbilicum  aut  ad 
pubem  usque,  descendit :  stomacho  sic  ad  per¬ 
pendiculum  ex  situ  transverso  detracto,  hic  tumor 
ascendere  cogatur,  si  ventriculus  liquore  quovis 

impleatur.  Diuturna  porro  continuatio  nauseae 
vomitusque,  duas  tresve  horas  post  cibum  devo¬ 
ratum  :  corporis  emaciatio,  alvi  major  quam  in 
Dyspepsia  constipatio  bene  distinguunt. 

Chlorosis . — Dyspepsia  his  signis  discriminatur. 
Cibi  desiderium  naturale  vitiatur ;  resque  non  es¬ 
culentas,  ut  calcem,  cretam,  aliaque  absorbentia 
cupidissime  avent,  vorantque.  Cutis  primo  palli¬ 
da,  postea  flavida,  viridisve  apparet :  musculi  flac¬ 
cidi  ;  pedes  maximaque  corporis  pars  aqua  tumi¬ 
da,  menstrua  ab  initio  retenta :  dum  dyspepticis 
haec  nonnunquam  augentur. 

PROGNOSIS. 

Dyspepsiam  per  se  nunquam  letlialem  fieri, 
praeceptor  noster  clarissimus  edocet.  Quum  ae¬ 
ger  causas  strenue  evitat,  corporis  habitus  bonus 
est,  ante  omnia  cum  idonea  curatione  morbus  mi¬ 
tigatur,  tum  faustam  ejus  terminationem  sperare 
licebit.  Praesagium  in  junioribus  quam  vetulis 
melius  est.  Nihilominus,  aegro  vehementer  de¬ 
bilitato,  exque  causis  excitantibus  diu  continuatis, 
malis  remedia  pertinaciter  recusantibus,  progno¬ 
sis  potius  infausta  est ;  hydrops  enim,  extenuatio 

generalis,  ventriculi  affectus,  hepatis  atque  intes- 
tinorum  morbi,  nec  raro  fe;bris  hectica  jure  timen¬ 
da  sunt. 


DE  CURATIONE. 

Illustrissimus  Cullenus  has  tres  Dyspepsiae  in¬ 
dicationes,  ut  vocantur,  aut  consilia  medendi  tra¬ 
didit. 

1.  Prophy  laeticum ,  vel  causas  excitantes  devi¬ 
tare. 

%  Mitigans ,  vel  signa  molestiora  removere. 

3.  Medicans ,  vel  stomachi  vigorem  restituere. 

Ante  omnia  aeger  docendus  est,  quam  maxime 
sanatio  ejus  a  seipso  pendeat,  ut  causae  remotae 
evitandae  sint;  quantumcunque  acceptae:  alio- 
quin  medicina  sublevare  quidem,  sed  sanare  om¬ 
nino  non  poterit.  Cum  vero  cibi  concoctionem 
probam  solam  vigoris  originem  agnoscamus,  ad 
hujus  quantitatem,  qualitatem  temporaque  dili¬ 
genter  attendendum  erit. 

1.  QUOD  AD  QUANTITATEM. 

Cibi  nihil  amplius  sumi  oportet,  quam  quod  ri¬ 
te  citoque  concoquitur,  residuum  enim  nihil  nu- 

trit,  sed  ex  adverso,  magnopere  nocet;.  Mutatio¬ 
nes  rebus  herbaceis  animalibusque  mortuis  natu¬ 
rales  accedunt;  cibusque  vegetabilis  fermentes¬ 
cet,  et  acescet,  animalis  vero  rancescet  putrescet- 
que.  Docet  sensus  acoris  in  dentibus  ex  stoma¬ 
chi  rejectaneis  :  docet  et  guttur  se  uri  ex  oleo  ran¬ 
cido  ejecto  sentiens,  in  dyspepticis.  Ventriculus 
fortasse  sanus  haec  mala  impune  ferat,  imbecillus 
vero  non  laedi  non  potest.  Pars  cibi  sic  mutati 
sanguinem  fortasse  male  imbuat,  id  quod  hodie 
defendendi  vix  auctor  essem. 

Stomacho  jam  imbecillo,  cibus  pro  debilitate 
minuendus  erit.  Dyspepticus  semel,  tantum  si 
iieri  potest,  in  die,  cibum  sumere  debet,  nec  am¬ 
plius  nisi  esuriat,  edat :  sensu  enim  inanitionis  in 
corpore  inducto,  vigorem  organis  concoctionis 
conciliabimus. 


2.  QUOD  AD  QUALITATEM  SPECTAT. 

Cibus  mature  facileque  concoctionem  subire 
decet.  Caro  simplex  sive  assa  sive  elixa  cibo  cui¬ 
vis,  coqui  arte  corrupto,  anteferenda  est.  Usus 
cibi  animalis  assiduus,  ventriculum  nimis  stimula:  t 
atque,  ut  mihi  apparet,  mixtura  rei  vegetabilis, 

animalisque  optime  ad  sanitatem  confert.  Olera 
vero  probe  coqui  parceque  usurpari  debent.  Ci¬ 
bus  imprimis  modice  sumatur. 

Acetum  et  acetata  evitanda  :  atque  aromatica 
parce,  si  omnino  exhibenda.  Caro  fumo  indura¬ 
ta,  salsaque  prohibenda  est,  necnon  caseus  tostus, 
butyrum,  pinguis  caro.  Cacao  theae  choavae- 
que  praestat.  Ova  aliis  nocent,  aliis  leve  nutri¬ 
mentum  suppeditant.  Lac  etiam  nonnullis  nocet : 
sed  aquae  calcis  cochleare,  lacti  adjectum  malum 
saepe  avertet.  Priori  hujus  aegri  consuetudini 
attendendum  erit :  sensibus  illius.  Sin  autem  re¬ 
gimine  jam  dicto,  nihil  profectum  fuerit ;  victum 
illum  (ab  illustri  nuper  defuncto  Gordonio  exper¬ 
tum)  carnosum,  experiri  licebit.  Aqua  poto 
praestat  omnium  saluberrimo.  Sin  autem  aeger 
vino  assuetus  sit,  pauxillum  hujus  post  prandium 
concedatur  :  melius  tamen  est  abstinere.  Cere- 
visia  tenuis  propter  acidum  quod  habet  carboni- 
cum,  gratus  potus  est. 

3.  DE  CIBI  SUMENDI  TEMPORE. 

Cibus  ex  intervallo  quinque  sexve  horarum  su¬ 
metur,  in  sano  homine  modo  cupido  sit ;  quae  ut 

signum  est  redeuntis  vigoris,  intervalla  haud  bre¬ 
viora  debili  ventriculo  deberi  docet. 

2.  SIGNA  MORBUM  AGGRAVANTIA  AUT 
PERPETUANTIA  TOLLERE. 

Imprimis  cruditates  ventriculi  amoveantur. 
Si  signa  urgeant,  miti  vomitorio  incipe,  cui 
proposito  nihil  melius  quam  ipecacuanha,  cum 
anthemidis  nobilis  infuso,  dosi  satis  magna.  Vo¬ 
mitoria  utique  minus  quam  saburra  nocebunt; 
sed  melius  erit  fortasse  hanc  deorsum  per  alvum 
emoliri. 

Acoris  excessus  victu  idoneo  cavebitur.  Aci¬ 
dum  tali  porro  scirrhum  inducere,  et  ingesta  dein 
corrumpere  tendit ;  quae  igitur  dilutione,  demul¬ 
centibus,  gummi  acaciae  Arabicae,  extracto  gly- 
cyrrhizae  glabrae,  et  similibus,  ne  partes  irritent, 
corrigenda  sunt.  Praecipuum  autem  auxilium, 
absorbentia  sunt  medicamenta,  vel  antacida. 

Si  diarrhoea  vexet,  tum  creta  praeparata  vel  po¬ 
tio  carbonatis  calcis,  adhibeatur.  Si  contra,  alvus 
sit  dura,  magnesia  fit  utilis.  Carbonas  potassae  sa¬ 
turatus  commodissime  et  potenter  absorbet :  atque 
cum  nec  laxet,  nec  astringet  amplis  tuto  dosibus 

exhibeatur.  Ecce  formulam  optimam  a  Gregorio 
doctissimo  praescriptam, 

Aquae  Cinnamomi, 

Aquae  distill.  aa  |vi 
Carbon.  Potass.  5iv 
Tinct.  Gent.  Comp.  Misce 
Capiat  Jiss  ter  in  dies. 

Carbonas  sodae  et  aqua  ammoniae  quoque  us¬ 
urpantur.  Modus  efficacissimus  acorem  corri¬ 
gendi  ventriculum  roborare  est. 

Constipatio ,  alvi  praecavenda  est,  evacuationi¬ 
bus  quotidianis.  Hoc  consilio  laxantia  leniora 
usurpanda  sunt,  qualia  non  plene  purgant  sed 
faeces  suo  tempore  eliciunt.  Ad  hoc  plurima 
usurpantur  medicamenta,  veluti  aquae  frigidae 
(i.  e.  circa  60°)  cyathus  hoc  saepe  afficit,  magne- 
sia  et  rheum  palmatum  zingibere  conjuncta,  huic 
consilio  bene  accommodantur.  Rheum  quidem 
ob  vires  suas  tonicas,  Dyspepsiae  scitissimum  fit 
remedium.  Aloes  praeparata  varia  quoque  in  usu 
sunt.  Cathartica  omnia  nonnihil  post  se  obstipa¬ 
tionis  relinquunt,  aloe  fortasse  minimum,  rheum 
vero  plurimum*  Si  quidem  haec  mitiora  aut  pa¬ 
rum  profecerint,  aut  hepar  obstructum  fuerit : 

Calomelas  maximo  commodo  adhibeatur.  He¬ 
patis  functiones  restituit,  intestinis  stimulum  im¬ 
pertit.  Alii  pilulas  hydrargyri,  ut  Abernethius, 
laudent ;  sed  hae  licet  faeces  reddant  naturaliores, 
ventriculum  pejorem  efficiunt.  Fructus  acidi  al¬ 
vum  nonnunquam  teneram  servant,  atque  saepe 
victum  commodissimum  constituunt.  Alvus  qui¬ 
dem  multum  regitur  consuetudine  :  atque  si  illa 
quotidie  ad  dejiciendum  sollicitata  sit,  post  pri¬ 
mum  cibum  praesertim,  constipatio  post  tempus 
aliquod  efficacissime  evitabitur.  Laxantia  forte 
simul  exhibita  id  multum  promovebunt. 

Gastrodyniae  acor  remotus  non  semper  spas¬ 
mum  a  seipso  solvit :  quamvis  saepe  auxilietur. 
Si  nihil  profecerint,  antispasmodica  et  stimulantia, 

scilicet  aqua  ammoniae,  aether  sulphuricus,  aleo- 

♦ 

hol  ammoniatum,  tinctura  aromatica  ammoniata, 
acidum  sulphuricum  aromaticum  et  similia  ten- 
tanda  sunt.  Nonnulli  se  foetidis  veluti  assafoeti- 
da  in  aqua  cinnamomi,  aut  menthae  piperi tae,  le¬ 
vari  credunt.  Tinctura  assaefoetidae  ammoniata 
saepe  usui  est.  Zingiber  alia  ve  aromatica  saepe 
eidem  respondent.  Opium  dolorem  potentissime 
sublevat,  sed  non  nisi  acore  correcto,  administran- 

dum  est.  Vesicatoria  aliaque  remedia  stimulantia 
externa  caute  adhibenda  sunt,  ni  gastritidis  non¬ 
nihil  subsit.  Nonnulli  gastrodynia  laborantes  nu¬ 
per  aqua  calida,  faustissimo  eventu  usi  sunt. 

Flatus. — Ad  hunc  carminativa,  veluti  zingiber, 
cardamoma,  cinnamomum  exhibentur  :  atque  nu¬ 
per  piper  cubeba  optimum  ad  eundem  inveni. 
Haec  tamen  medicamenta  nimis  crebro  haud 
usurpanda  sunt :  quoniam  stomachum  laedant. 
Hujusmodi  potentissima  sunt,  aether  sulphuricus, 
vel  tnctura  aromatica  ammoniata,  olea  volatilia 
quoque,  foetidaque. 

Nausea  et  vomitus,— Haustu  effervescente,  co- 
lombae  radice,  vel  augusturae  radice  sedandi  sunt. 
Si  haec  nihil  agunt,  emplastrum  super  ventricu¬ 
lum  imponatur.  Opium  medicamentum  est  uti¬ 
lissimum  contra  irritationem :  si  ventriculo  non 
retineatur  enema  ejusdem,  atque  saepe  cum  fruc¬ 
tu,  adhibeatur. 

3.  VENTRICULI  VIGOREM  RESTITUERE. 

Remedia  aut  ventriculum  stimulant  aut  robor¬ 
ant.  Stimulantia  modica,  licet  actio  eorum  im- 

/ 

primis  fugax  sit,  roborantia  tandem  usu  pervicaci 

evadunt.  Hoc  consilio,  varia  remedia  ex  herbis 
animalibusque  derivata  usurpantur,  aromatica  sci¬ 
licet,  amara,  astringentia.  In  cinchona  haec  om¬ 
nia  conjuncta  sunt,  atque  huic  junctioni  virtutes 
ejus  praecellentes  tribuuntur.  Doctissimus  Gre¬ 
gor  ius  hanc  formulam  laxioribus  praescribere  so¬ 
let. 

R.  Decoct :  Cinchon  :  Ibj 

Acid  :  Sulph :  Dilut :  5i  Misce. 

% 

Acida  appetitum  promovent,  ideoque  acetum  a- 
cescentiaque  nonnunquam  utilia  sunt.  Gentiana, 
quassia,  colomba,  anthemis  nobilis  quoque  adhi¬ 
bentur.  Quin  aromatica,  pipera  capsicum  et  si¬ 
milia  subinde  usui  esse  possunt.  Amara  tamen 
diu  continuata  stomachum  imbecillum  reddunt. 
Medicamenta  appetitum  minuentia,  nec  ventricu¬ 
lum  ideo  laedentia,  repletionem  Dyspepsiae  fre- 
quentissimam  causam  utiliter  praecavent.  Fer¬ 
rum  Dyspepsiae  aptissimum  est,  quia  nullam  ad- 
fert  debilitatem,  et  oxyda  ejus  quippe  quae  ventri¬ 
culum  praesertim  afficiunt,  minusque  stimulent, 
diligenda  sunt. 

Aquae  ferratae  quoque  multum  adhibitae  sunt, 
atque  eae  meliores  sunt,  quae  salem  aliquem  alium 

D 


26 


TENTAMEN  MEDICUM 


habent,  ut  Scarborough,  Cheltenham.  Nihil  in 
vigore  generali  augendo  efficacius  est  quam  aer 
frigidus  atque  exercitatio.  Musculi  sic  in  actio¬ 
nem  ducti,  perinde  ac  totum  corpus  vires  recolli¬ 
gunt,  atque  potestas  fortasse  musculis  voluntariis 
exercitando  sic  acquisita,  alias  ad  partes,  consensu 
quodam  propagari  potest.  Sanguinis  motus  ad¬ 
juvatur,  perspiratio  concoctioni  imprimis  neces¬ 
saria  promovetur  :  atque  ventriculi  ac  intestino¬ 
rum  secretiones  simul  augentur.  Exercitatio  ve¬ 
hemens,  excitationem  et  fatigationem  efficiens  e- 
vitari  debet,  citra  sudorem  tamen  utiliter  usurpa- 
tur.  Ingenti  debilitate,  intra  domum  exerceri 
utile  sit;  at,  si  vires  sinant,  ambulatio  antefe¬ 
renda  est.  Navigatio  quoque  vehementer  lauda¬ 
ta  est. 

Balneum  frigidum  cautionem  requirit,  atque 
semper  cum  exercitatione  conjungi  debet.  Non¬ 
nullis  nocet :  aliis,  si  calorem  per  corpus  suffu¬ 
sum  post  balneum  experiantur,  utile  est. 

Balneum  calidum  90°  aut  96°  quam  frigidum 
nonnullis  melius  convenit.  *  Non  relaxat,  et  cor¬ 
pus  balneo  frigido  bene  praeparare  videtur. 
Maximi  est  momenti,  tam  morbo  praecavendo, 

tam  curando,  indusium  laneum  prope  cutem  ge¬ 
rere  :  hoc  enim  sudorem  absorbet,  calorem  cutis 
focillat.  Quandocunque  aeger  humori  fuerit  ob¬ 
jectus,  vestimenta  sicca  quam  primum  induat  j  at¬ 
que  pedes  mediocriter  tepentes  conservet,  calceis 
et  tibialibus  semper  post  ambulationem  permu¬ 
tatis. 


FINIS. 

